數詩分題二首  其二
作者：孔武仲
朝代：宋

paragraphs: 一樽勸君飲，舉觴莫遲遲。
二月風景妍，都人正游嬉。
三春已失一，胡不惜芳時。
四郊更清曠，紅紫耀漣漪。
五侯盛供帳，出以歌鼓隨。
六龍西翺翔，迅速不可追。
七澤起悲風，晚景含崦嵫。
八音莫停奏，妙舞隨金絲。
九門稍合鑰，莫時淚沾衣。
十里燈燭光，醉矣各還歸。